Ir-Regolament tal-Kummissjoni (KE) Nru 2310/2003
tad-29 ta' Diċembru 2003
li jiftaħ stedina għall-offerti għall-allokazzjoni ta' liċenzi ta' esportazzjoni A3 għal frott u ħaxix ta' l-ikel (it-tadam, il-larinġ, il-lumi u t-tuffieħ)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħaxix ta' l-ikel [1], kif l-aħħar emendat bir-Regolament tal-Kummissjoni (KE) Nru 47/2003 [2], u partikolarment it-tielet sottoparagrafu ta' l-Artikolu 35 [3] tiegħu,
Billi:
(1) Ir-Regolament tal-Kummissjoni (KE) Nru 1961/2001(3), kif l-aħħar emendat bir-Regolament (KE) Nru 1176/2002 [4], jippreskrivi regoli dettaljati sabiex jiġu applikati r-rifondi fuq l-esportazzjoni għall-frott u ħaix ta' l-ikel;
(2) L-Artikolu 35(1) tar-Regolament (KE) Nru 2200/96 jipprovdi li, sal punt meħtieġ għal esportazzjonijiet ekonomikament sinifikanti, il-prodotti esportati mill-Komunità jistgħu jiġu koperti minn rifondi ta' esportazzjoni, fil-limiti li jirriżultaw minn ftehim konklużi bi qbil ma' l-Artikolu 300 tat-Trattat.
(3) Skond l-Artikolu 35(2) tar-Regolament (KE) Nru 2200/96, għandha tingħata attenzjoni biex jiġi żgurat li x-xejriet ta' kummerċ li jkunu rrisultaw minn qabel bl-iskema ta' ħlas lura (rifond) mhumiex imfixkla. Għal din ir-raġuni u minħabba li esportazzjonijiet ta' frott u ħaxix mill-frott huma ta' natura staġjonali, il-kwantitajiet skedati għal kull prodott għandhom jiġu fissati, fuq il-bażi tan-nomenklatura tal-prodott agrikolu għal ħlasijiet lura (rifondi) ta' esportazzjoni stabbiliti mir-Regolament tal-Kummissjoni (KEE) Nru 3846/87 [5], kif l-aħħar emendat bir-Regolament (KE) Nru 118/2003(6). Dawn il-kwantitajiet iridu jiġu allokati skond kemm jinqered (perishability) tal-prodott konċernat.
(4) L-Artikolu 35(4) tar-Regolament (KE) Nru 2200/96 jipprovdi li ħlasijiet lura (rifondi) iridu jiġu fissati fid-dawl ta' sitwazzjoni eżistententi u għassa fuq il-prezzijiet tal-frott u l-ħaxix ta' l-ikel fis-suq tal-Komunità u provvisti disponibbli, mill-banda waħda, u, mill-banda l-oħra, prezzijiet fis-suq internazzjonali. Għandhom jitqiesu l-ispejjeż tat-trasport u tal-bejgħ fis-suq u ta' l-aspett ekonomiku ta' l-esportazzjonijiet ippjanati.
(5) Bi qbil ma' l-Artikolu 35(5) tar-Regolament (KE) Nru 2200/96, prezzijiet fis-suq tal-Komunità iridu jiġu stabbiliti fid-dawl tal-prezzijiet l-aktar favorevoli mil-lat ta' l-esportazzjoni.
(6) Is-sitwazzjoni ta' kummerċ internazzjonali jew il-ħtiġijiet speċjali ta' ċerti swieq jistgħu jsejħu biex ħlas lura (rifondi) fuq prodott imsemmi ivarja skond id-destinazzjoni tiegħu.
(7) It-tadam, il-larinġ, il-lumi u t-tuffieħ ta' klassijiet Extra, I u II ta' l-istandards komuni ta' kwalità jistgħu jiġu korrentement esportati fi kwantitajiet ekonomikament sinifikanti.
(8) Sabiex jiġi żgurat l-aħjar użu ta' risorsi disponibbli u bil-ħsieb ta' l-istruttura ta' esportazzjonijiet tal-Komunità, huwa xieraq li jipproċedu bi stedina miftuħa għall-offerti u biex jiġi stabbilit l-ammont indikattiv ta' ħlas lura (rifondi) u l-kwantitajiet skedati għall-perjodu konċernat.
(9) Il-Kumitat tat-Tmexxija għall-Frott u l-Ħaxix ta' l-Ikel Frisk ma tax l-opinjoni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
1. Stedina għall-offerti għall-allokazzjoni ta' liċenzi ta' esportazzjoni A3 hija hawnhekk miftuħa. Il-prodotti konċernati, il-perjodu ta' sottomissjoni ta' l-offerti, ir-rati indikattivi ta' ħlas lura (rifondi) u l-kwantitajiet skedati huma preskritti fl-Anness li ġej.
2. Il-liċenzi maħruġa rigward għajnuna ta' l-ikel kif riferit fl-Artikolu 16 tar-Regolament tal-Kummissjoni (KE) Nru 1291/2000 [6] m'għandhomx jgħoddu kontra l-kwantitajiet eliġibbli fl-Anness li ġej.
3. Minkejja l-Artikolu 5 [7] tar-Regolament (KE) Nru 1961/2001, l-iskond ta' validita tal-liċenzi A3 għandu jkun ta' xahrejn.
Artikolu 2
Dan ir-Regolament għandu jidħol fis-seħħ fis-7 ta' Jannar 2004.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Diċembru 2003.